Scriitoare americană cunoscută pentru operele sale în proză, pentru creațiile lirice, dar, mai ales, pentru tratatele și publicistica ce au impuso drept una dintre cele mai puternice voci feministe de la sfârșitul secolului al XIX-lea, Charlotte Perkins Gilman (1860-1935) a fost recuperată recent în spațiul cultural românesc grație traducerii a trei lucrări de referință ale autoarei: studiul Femeile și economicul (Women and Economics, 1898), utopia feministă Tărâmul-Ei (Herland, 1915) și binecunoscuta nuvelă Tapetul galben (The Yellow Wallpaper, 1892).